Komission asetus (EY) N:o 2137/2002, annettu 29 päivänä marraskuuta 2002, syötäviksi tarkoitettujen viinirypäleiden kaupan pitämistä koskevista vaatimuksista annetun asetuksen (EY) N:o 2789/1999 muuttamisesta



Virallinen lehti nro L 325 , 30/11/2002 s. 0030 - 0032



Komission asetus (EY) N:o 2137/2002, annettu 29 päivänä marraskuuta 2002, syötäviksi tarkoitettujen viinirypäleiden kaupan pitämistä koskevista vaatimuksista annetun asetuksen (EY) N:o 2789/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 545/2002(2), ja erityisesti sen 2 artiklan 2 kohdan, sekä katsoo seuraavaa: (1) Komission asetuksen (EY) N:o 2789/1999(3), sellaisena kuin se on viimeksi muutettuna asetuksella (EY) N:o 716/2001(4), annetaan syötäviksi tarkoitettujen viinirypäleiden laatua, kokoluokittelua ja sallittuja poikkeamia koskevat säännökset. (2) Yhdistyneiden Kansakuntien Euroopan talouskomission pilaantumisalttiiden tuotteiden laatuvaatimusten asettamista ja laadun kehittämistä käsittelevän työryhmän syötäviksi tarkoitetuille viinirypäleille suosittelemat vaatimukset olisi maailmankaupan avoimuuden vuoksi otettava huomioon. Vaatimuksia on viimeisten kahden vuoden kuluessa muutettu useaan otteeseen, joten on aiheellista saattaa yhteisön vaatimukset ajan tasalle. (3) Syötäviksi tarkoitettujen viinirypäleiden kypsyys ja siten myös niiden makuominaisuudet ovat suorassa yhteydessä tuotteissa todettuun sokeripitoisuuteen sekä happo- ja sokeripitoisuuden väliseen suhteeseen. Jotta vältettäisiin laatuvaatimuksia täyttämättömien viinirypäleiden kaupan pitäminen, on aiheellista vahvistaa sokeripitoisuuden vähimmäisarvot sekä sokeri- ja happopitoisuuden suhdetta koskeva yleisvaatimus. (4) Syötäviksi tarkoitettujen viinirypäleiden kokolajittelua koskevat säännökset ovat monimutkaiset, koska vaatimusten lisäyksessä on kolme lajikeluetteloa. Lajikeluettelosta on poistettava kaksi luetteloa tekstin yksinkertaistamiseksi. (5) Asetusta (EY) N:o 2789/1999 on näin ollen tarpeen muuttaa. (6) Toimijoiden on tämän asetuksen säännösten soveltamiseksi tehtävä eräitä teknisiä mukautuksia erityisesti pakkauslaitteisiin. Tämän asetuksen soveltaminen on tämän vuoksi aloitettava riittävän ajanjakson kuluttua sen voimaantulosta. (7) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2789/1999 tämän asetuksen liitteen mukaisesti: 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan sen voimaantulokuukautta seuraavan kolmannen kuukauden ensimmäisestä päivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä marraskuuta 2002. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 84, 28.3.2002, s. 1. (3) EYVL L 336, 29.12.1999, s. 13. (4) EYVL L 100, 11.4.2001, s. 9. LIITE Muutetaan asetuksen (EY) N:o 2789/1999 liite seuraavasti: 1) Korvataan II osaston (Laatua koskevat määräykset) A kohdan (Vähimmäisvaatimukset) viides luetelmakohta seuraavasti: Rypäleiden mehun refraktometriluvun on vastattava vastaa vähintään seuraavia arvoja: - 12 Brixin asteikolla lajikkeilla Alphonse Lavallée, Cardinal ja Victoria, - 13 Brixin asteikolla kaikilla siemenellisillä lajikkeilla, - 14 Brixin asteikolla kaikilla siemenettömillä lajikkeilla. Lisäksi kaikkien lajikkeiden sokeri- ja happopitoisuuden suhteen on oltava tyydyttävä. Syötäviksi tarkoitettujen rypäleiden kehitysasteen ja kunnon on oltava sellainen, että ne: - kestävät kuljetuksen ja käsittelyn, ja - saapuvat tyydyttävässä kunnossa määräpaikkaan. 2) Muutetaan III osasto (Kokolajittelua koskevat säännökset) seuraavasti: a) Korvataan toisessa alakohdassa taulukko seuraavasti: ">TAULUKON PAIKKA>" b) Poistetaan kolmas, neljäs ja viides alakohta. 3) Lisätään IV osaston (Sallittuja poikkeamia koskevat määräykset) B kohtaan (Sallitut kokopoikkeamat) seuraava alakohta: iii) Ekstraluokka sekä I ja II luokat: enintään yhden kilogramman painoisissa suoraan kuluttajille myytäviksi tarkoitetuissa pakkauksissa saa olla yksi 75:tä grammaa pienempi rypäleterttu painon saattamiseksi kohdalleen edellyttäen, että se on kaikkien muiden mainitun luokan vaatimusten mukainen. 4) Korvataan lisäys seuraavasti: "Lisäys Pienirypäleisten lajikkeitten täydellinen luettelo >TAULUKON PAIKKA>"